Diari Oficial de la Generalitat Valenciana


Sumari del DOGV 7199, del 24-01-2014 (2014/549)

Aprovació del projecte de reparcel·lació voluntària de la unitat d'execució Zona Olmet.
---------------------------------------------------------------------------------------

### Dades del document

Número de DOGV
:   7199

Data del DOGV
:   24-01-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/549


Data del document
:   11-12-2013

Organisme emissor
:   Ajuntament de Ludiente

Tipus de document
:   Anunci

Descriptors 

:   * Ludiente
    * administració local
    * pla d'urbanisme

Aprovació del projecte de reparcel·lació voluntària de la unitat d'execució Zona Olmet. [2014/549]  
Per Resolució d'Alcaldia número 20.55.78.7 de data 21 de novembre de 2013, l'Ajuntament de Ludiente va aprovar definitivament el projecte de reparcel·lació voluntària de la unitat d'execució Zona Olmet de Ludiente, amb el consentiment unànime de tots els propietaris afectats, la qual cosa es publica als efectes oportuns.  
«Vist que amb data 24 d'agost de 2006 ha tingut entrada el projecte de reparcel·lació voluntària de la unitat d'execució Zona Olmet, promoguda per Amparo Sanz Andreu, Francisco Barreda Trilles, Joaquín Solsona Mor, Ramón Flor Chiva, María Jesús Bagán Sanz i l'Ajuntament de Ludiente. Actualment són María de los Desamparados Ibáñez Sanz; María Teresa Barreda Carbo, Jesús Barreda Carbo i Francisco Barreda Carbo; Joaquín Solsona Mor i Margarita Miguela Bou Villaplana; Ramón Flor Chiva i Delfina Tadeo Juan; Salvador Guardiola Bagán i Ajuntament de Ludiente, en la seua representació Nemesio Abargues Chiva, alcalde president. I formalitzada en escriptura pública davant d'Eduardo José Delgado Terrón, notari del Col·legi de València, districte de Castelló de la Plana l'1 d'agost de 2013, número 470 de protocol.  
  
Vist que, amb data 07.03.2013, es va emetre un informe dels servicis tècnics sobre el projecte de reparcel·lació presentat.  
Vist que, amb data 4 d'abril de 2013, es va sotmetre a informació pública durant el termini d'un mes.  
Vist que no s'han presentat al·legacions durant el període d'exposició pública i que han sigut satisfets per tots els propietaris totes les quotes de liquidació, els gastos d'urbanització i la resta de derivats del projecte de reparcel·lació.  
Examinada la documentació que l'acompanya, vist l'informe de Secretaria, i de conformitat amb el que establix l'article 21.1.j de la Llei 7/1985, de 2 d'abril, Reguladora de les Bases de Règim Local, resolc:  
  
Primer. Aprovar el projecte de reparcel·lació voluntària de la unitat d'execució Zona Olmet, protocol·litzat amb el número 470 en escriptura pública atorgada en data 1 d'agost de 2013 per Eduardo José Delgado Terrón, notari del Col·legi de València, districte de Castelló de la Plana.  
  
Segon. Acceptar la cessió, lliure de càrregues i gravàmens, de tots els terrenys de cessió obligatòria, conformats per les parcel·les A, B, C, D, E i F, tal com consta en el pla adjunt.  
Tercer. Notificar i publicar este acord en la forma legalment establida, i sol·licitar-ne la inscripció en el Registre de la Propietat junt amb l'escriptura pública que arreplega el projecte de reparcel·lació voluntària.»  
Contra esta resolució, que posa fi a la via administrativa, pot interposar alternativament o recurs de reposició potestatiu, en el termini d'un mes comptador des de l'endemà de la publicació d'este anunci, davant de l'alcalde d'este Ajuntament de Ludiente, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de Castelló, en el termini de dos mesos comptador des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Ludiente, 11 de desembre de 2013.- L'alcalde president: Nemesio Abargues Chiva.